Kvinne fløyet til sykehus med alvorlige hodeskader - ektemann pågrepet
Politi og ambulanse fikk melding om at kvinnen var skadet ved 09-tiden tirsdag, skriver Sør-Øst politidistrikt i en pressemelding. Politiet valgte deretter å sikte kvinnens ektemann for grov kroppsskade. Politiet opplyser videre at de av hensyn til den pågående etterforskningen ikke kan gå ut med mer informasjon om hendelsen på nåværende tidspunkt. – Dette er en helt fersk etterforskning, så jeg har rett og slett ikke noe mer informasjon enn det som framgår av pressemeldingen, sier kommunikasjonsrådgiver Tommy Hiorth-Lillefjære til VG. Han vet heller ikke om den siktede mannen har fått oppnevnt forsvarer. – Det er meg bekjent ikke gjort ennå, sier Hiorth-Lillefjære. Det var ektefellens selv som meldte fra om at kvinnen var skadet, ifølge Drammens tidende.
Politiet har siktet en mann for grov kroppsskade etter at en kona hans ble funnet hardt skadet i Hurum tirsdag. Kvinnen ble fløyet til Ullevål universitetssykehus med alvorlige hodeskader.